Rammstein: Paris

Rammstein: Paris er en DVD-utgivelse med opptak av to konserter som bandet Rammstein holdt i Paris i 2012, og prøvene til disse konsertene. Det er deres tredje konsertalbum, og fjerde konsert-DVD. DVD-en ble gitt ut den 19 Mai 2017. Filmen inneholder lyd- og filmopptak av to konserter i Paris, som tok plass den 6. og 7. Mars 2012, i tillegg til generalprøver. Filmen ble gitt en 16 års aldersgrense i Tyskland.   

Den er i regi av Jonas Åkerlund, som tidligere har arbeidet med Rammstein gjennom musikkvideoene til Mann Gegen Mann, Pussy, Ich tu dir weh og Mein Land. Ifølge Åkerlund ble det brukt over 30 kameraer under filmingen av de to konsertene foran 17 000 tilskuere, i tillegg til 10 kameraer under generalprøvene som tok plass i AccorHotels Arena. Regisseringen skal ha tatt over to år, og ble utsatt fra dens originale lanseringsdato i November 2016 etter informasjon om lanseringen var lekket av blant annet kinoer som hengte opp plakater for tidlig. Åkerlund skal også ha forklart at den ble utsatt til fordel for dokumentaren Rammstein In Amerika. Før den ble tilgjengelig på kino ble den vist tre ganger; Filmfestivalen i Cannes (11 Mai 2016), Cinemaxx Cinema Cologne (11 August 2016), og Avant Première Film Festival Berlin (14 Februar 2017).

Lydproduksjonen ble gjort av Jacob Hellner. Miksingeniøren var Stefan Glaumann. Ulf Kruckenberg og Tom Van Heesch var også involvert. De tre første har tidligere erfaring med Rammstein gjennom Rammsteins tidligere album, imens Heesch jobbet på Apocalypticas 2007 album World's Collide. 

Lengden på filmen varierer basert på hvilket format den ble gitt ut på. CD-versjonen er på 117:17, vinyl-versjonen på 124:00 og DVD/Blu-ray-versjonen som inkluderer en offisiell "Making Of" er på 142:35. Albumomslaget viser et sølvfarget Eiffeltårn med bandet som fremfører i midten. Teaterversjonen av filmen ble utgitt med Dolby Atmos, mens Blu-Ray versjonen ble solgt med DTS-HD Master.

Promotering 
Filmen ble først vist på filmfestivaler og på en premierevisning på en kino i Köln i 2016. I januar 2017 ble det lansert en nettside (www.rammstein-paris.com), hvor man kunne få kjøpt billetter til kinovisningene. 

Det ble sendt ut et nyhetsbrev der regissør Jonas Åkerlund ble sitert:"We shot two nights in Paris, and we had 30 cameras, so that gives you 60 angles, plus we shot a dress rehearsal for close-ups. That gives you a massive amount of footage. This is a whole Rammstein-show, and I take the footage and cut it with the same precision that I would a 3-4 minute music video. Even with a big crew of editors, it took us over a year to nail down the edit. Looking at it now – that is the strength of this project. It really brings the show alive and shows what Rammstein is all about. I am very happy with RAMMSTEIN: PARIS. What this film shows wasn’t just relevant four years ago – it will always be relevant. Rammstein is a timeless work of art. And even if it might sound a bit pretentious, I’d like to say that I don’t think that this level of precision will ever again be attained in a concert film. The film is unique." - Jonas Åkerlund Den offisielle verdenspremieren var den 16. mars 2017 på Volksbühne am Rosa-Luxemburg-Platz i Berlin, hvor alle bandmedlemmene var tilstede med Åkerlund. En 90-minutters versjon av konsertfilmen ble vist på kino den 23., 24. og 29. mars 2017, hvor 16 av de 22 sangene fra filmen ble vist. Filmen ble vist i 46 land, i over 1000 kinoer.Det ble lagt ut flere videoer av bandets framføringer på nettsidene YouTube og Facebook. Den første av disse var en framføring av sangen "Wollt Ihr Das Bett In Flammen Sehen" som ble premiert 24 Mars 2017 på en direktesending på Facebook.

Resepsjon 
De første kinofremvisningene i Mars fikk stor oppmerksomhet av Tyske medier, og fikk både positive og negative reaksjoner. Spesielt var valget av lokasjon for verdenspremieren på Volksbühne et tema for blant annet SpOn-redaktør Jens Balzer, som sa at fremvisningen devaluerte det huset sto for, og sammenlignet bandet med PEGIDA og AfD.

Filmen fikk den 26. Oktober 2017 prisen for Beste Livekonsert på UK Music Video Awards 2017, som anerkjenner kreative, innovative eller teknisk høykvalitets musikkfilm- og musikkvideoproduksjoner.

Den ble en stor suksess, og samlet totalt inn rundt 1.1 millioner euro på kinoer rundt hele verden ,  hvor 113 440 mennesker skal ha sett filmen.

Versjoner  

 Digital: Streaming

 Audio CD: 2 CDer inkludert
 Standard Versjon: 1 DVD eller 1 Blu-Ray. (Kom i en 6-panels Digipak)
 Special Edition: 1 DVD eller 1 Blu-Ray + 2Cder (8-panels Digipak)
 Limited "Metal" Fan Edition: 1 Blu-Ray + 2der (8-panels Digipak, Coveret er av en metallplate som er laserkuttet)
 Deluxe Box Edition: 4 blå LP-plater, 1 Blu-Ray, 2cder.

Tittelliste

Referanser

Eksterne lenker 
 
 

Rammstein-album
Konsertalbum fra 2017
Musikkvideoer og DVD-er